CELEX: 32016R0914
Language: bg
Date: 2016-06-09 00:00:00
Title: Регламент за изпълнение (ЕС) 2016/914 на Комисията от 9 юни 2016 година за определяне на максималната изкупна цена за обезмаслено мляко на прах за първата индивидуална покана за търг в рамките на тръжната процедура, открита с Регламент за изпълнение (ЕС) 2016/826

10.6.2016   
            
            
               BG
            
            
               Официален вестник на Европейския съюз
            
            
               L 153/31
            
         РЕГЛАМЕНТ ЗА ИЗПЪЛНЕНИЕ (ЕС) 2016/914 НА КОМИСИЯТА
   от 9 юни 2016 година
   за определяне на максималната изкупна цена за обезмаслено мляко на прах за първата индивидуална покана за търг в рамките на тръжната процедура, открита с Регламент за изпълнение (ЕС) 2016/826
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (1), и по-специално член 3, параграф 5 от него,
   като има предвид, че:
   
               (1)
            
            
               С Регламент за изпълнение (ЕС) 2016/826 на Комисията (2) бе открита тръжна процедура за изкупуване на обезмаслено мляко на прах за периода до 30 септември, в съответствие с условията, предвидени в Регламент (ЕС) № 1272/2009 на Комисията (3).
            
         
               (2)
            
            
               В съответствие с член 19, параграф 1 от Регламент (ЕС) № 1272/2009, въз основа на офертите, получени в отговор на индивидуалните покани за търг, Комисията трябва да определи максимална изкупна цена.
            
         
               (3)
            
            
               В зависимост от офертите, получени за първата индивидуална покана за търг, следва да бъде определена максимална изкупна цена.
            
         
               (4)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   За целите на първата индивидуална покана за търг за изкупуване на обезмаслено мляко на прах в рамките на тръжната процедура, открита с Регламент за изпълнение (ЕС) 2016/826, за която крайният срок за подаване на оферти изтече на 7 юни 2016 г., максималната изкупна цена се определя на 169,80 EUR/100 kg.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 юни 2016 година.
      
         
            За Комисията,
         
         
            от името на председателя,
         
         Jerzy PLEWA
         
            Генерален директор на генерална дирекция „Земеделие и развитие на селските райони“
         
      
   
   
      (1)  ОВ L 346, 20.12.2013 г., стр. 12.
   
      (2)  Регламент за изпълнение (ЕС) 2016/826 на Комисията от 25 май 2016 г. за преустановяване на интервенционното изкупуване на обезмаслено мляко на прах на фиксирана цена за интервенционния период до 30 септември 2016 г. и за откриване на тръжната процедура за изкупуване (ОВ L 137, 26.5.2016 г., стр. 19).
   
      (3)  Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (ОВ L 349, 29.12.2009 г., стр. 1).